شەفەق نیوز/ گیچەڵیگ هونەری لەناو تووڕ مۆبایل ئاسیاسیڵ، ئمڕوو سێشەممە،  هیشت مۆبایلەیل کەسەیلیگ لە شار خانەقین بکەفنە بان وەخت ئیران، ک مەردمەگە وە چشت ئەڵاجەۊییگ باسی کردن.
هاووڵاتییەلیگ ئەرا ئاژانس شەفەق نیوز باس کردن ک گیچەڵیگ لە تووڕ پەیوەندی ئاسیاسیڵ، تا یەک ساعەت ئمڕوو وەردەوام بۊ، و هیشت تووڕەیل پەیوەندی ئیرانی دیار بیەێد، ک هیشت وەختەگە بکەفێدە بان ئیران.
وتنیش: پەیامەیلیگ وەرگردن باس گلەوخواردناین لەدەیشت وڵاتەگە کەێد، و هەنای تووڕ ئاسیاسیڵ گلەوخوارد، دووارە وەختەگە ئەرا وەخت عراق هاتەو.
ئی کارە یەکەم جارە لەی شیوە بوود لە قەزای خانەقین ک کەفێدە سنوور وەگەرد ئیران.
